{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o visini naknade za izdavanje uvjerenja o nekretninama procijenjenim u temeljni kapital u postupku pretvorbe ili privatizacije"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"CENTAR ZA MIROVNE STUDIJE","PRAVILNIK","Centar za mirovne studije smatra da Pravilnik tehnički određuje visinu naknade, ali ne uključuje vrlo važne elemente dobre uprave, transparentnosti i pristupačnosti, osobito s obzirom na činjenicu da se odnosi na javni interes odnosno, na nekretnine procijenjene u postupcima pretvorbe i privatizacije. Nisu navedeni razlozi i metodologija izračuna naknade niti je obrazloženo jesu li iznosi razmjerni stvarnim troškovima postupka. Pravilnik ne uređuje rokove, pristupačne načine podnošenja zahtjeva, digitalne kanale komunikacije ni obaveze objave podataka od javnog interesa, iako se radi o informacijama koje su važne za građane, lokalne zajednice i radničke sljednike društvenih poduzeća. Predlažemo da se Pravilnik dopuni elementima transparentnosti, digitalne dostupnosti, proporcionalnosti naknada te jasno definiranih procedura, u skladu s načelima dobre uprave i javnog interesa.","Nije prihvaćen","\"Pravilnikom o visini naknade za izdavanje uvjerenja o nekretninama procijenjenim u postupku pretvorbe ili privatizacije (dalje u tekstu: Pravilnik) propisuje se visina naknade i metodologija izračuna naknade (članci 1. i 2. Pravilnika) koja pripada Centru za restrukturiranje i prodaju (u daljnjem tekstu: CERP) za izdavanje uvjerenja kojim se utvrđuju nekretnine koje su procijenjene u vrijednost društvenog kapitala društvenog poduzeća odnosno koje su unesene u vrijednost društvenog kapitala društvenog poduzeća po knjigovodstvenoj vrijednosti i u protuvrijednosti kojih je određena rezervacija dionica ili poslovnih udjela u postupku pretvorbe na temelju Zakona o pretvorbi društvenih poduzeća te za nekretnine koje su unesene u temeljni kapital trgovačkog društva u postupku privatizacije na temelju Zakona o privatizaciji (dalje u tekstu: Uvjerenje).\n \nSam postupak izdavanja Uvjerenja, dobra uprava, transparentnost, pristupačnost, rokovi, pristupačni načini podnošenja zahtjeva, digitalni kanali komunikacije kao i obaveza objave podataka od javnog interesa uređeni su Zakonom o Centru za restrukturiranje i prodaju (Narodne novine, broj 102/25), Zakonom o pravnim osobama u vlasništvu Republike Hrvatske (Narodne novine, broj 102/25), Zakonom o općem  upravnom postupku (Narodne novine, broj: 47/09 i 110/21) Zakonom o pravu na pristup informacijama (Narodne novine, broj 25/13, 85/15 i 69/22), kao i podzakonskim propisima donesenima temeljem navedenih Zakona.\n \nTakođer, podzakonskim aktima detaljnije se uređuje određena materija propisana zakonom i u istom nije uobičajeno ni potrebno ponavljati odredbe koje su ugrađene u drugim zakonima te stoga predmetni Pravilnik treba promatrati u kontekstu svih uvodno navedenih propisa, mjerodavnih za postupke pretvorbe i privatizacije.  \n \nSlijedom svega navedenoga, zaprimljeni prijedlog nije osnovan. \""]